Az orvosi továbbképzés Magyarországon. 
105 
hogy a Pozsonyban megalakítandó helyi bizottság szervezését 
vállalja el és a pozonyi gyógyintézetek osztályos orvosait a 
bizottságban való részvételre és előadások megtartására szólítsa fel. 
A központi bizottság f. évi december hó 14-én értesítette 
előadót, hogy tudomásul veszi előterjesztését s ennek értelmé- 
ben megbízza őt (Vélits Dezső dr. igazgatót) a bábaképző- 
intézetben, Pávai Vájná Gábor dr. kir. tanácsos, főorvost 
Dobrovits Mátyás dr. kir. tanácsos, főorvost, Fischer 
Jakab dr. főorvost, Lippay Sándor dr. főorvost és Mun kér 
Henrik dr. főorvost az állami kórházban és Mergl Ödön dr. 
városi tiszti főorvost a „Ferenc József-gyermekkórház“-ban 
előadások megtartásával. Ugyanezen átiratában azon kívánságát 
fejezte ki, hogy a helyi bizottságban az előadások tartására 
hivatott orvosokon kívül olyan tekintélyes és vezető állásokat 
betöltő orvosok is foglaljanak helyet, akik az orvosi továbbképzés 
ügyét egyéb tekintetben is lényegesen előmozdíthatják. 
Ez indította előadót arra, hogy a helyi bizottság megala- 
kulásával egyidőben a Pozsonyi Orvos- és Természettudományi 
Egyesület orvosi szakosztályában az orvosi továbbképzés ügyét 
egy előadás keretében ismertesse. 
Előadását ezen szavakkal fejezte be: 
„Előadásomból láthatják tehát, hogy hazánkban az orvosi 
továbbképzést az oktatásügyi magas kormány vette kezébe, 
az intézményesen biztosított alkotás felvirágoztatásához anyagi 
áldozatokat hoz. Ezen intézmény nagy horderejének tudatára 
ébrednek a törvényhatóságok is. 11 törvényhatóság már is 
segélyezi a tanfolyamokon résztvevő orvosait; 10 pedig ezt a 
segélyt kilátásba helyezte. Minden kezdet nehéz, újabb eszmék- 
kel való megbarátkozáshoz idő kell. De már az első év kísér- 
letei is annyira biztatók, hogy az intézmény életrevalóságához 
szó sem fér. 
Városunk történelmének egyik legragyogóbb lapja lesz 
mindenha az a méltóságteljes lelket emelő enunciáció, amelyet 
a III. egyetem ügyében kiküldött deputáció előtt Khuen gróf 
miniszterelnök úr ő kegyelmessége az országháza kupolatermé- 
,ben kifejtett, amellyel Pozsony városát, mint tudományegyetem 
befogadására legméltóbbat, oly kiváló piedestálra helyezte. 
